بيرينجی چاپ آپريل 1998 آلمانيا
ايکينجی چاپ آگوست 1998 آلمانيا
اوُن سوُز
تاريخ بوُيونجا اينسانلارين سرنوشتينۀ حاکيم اوُلان شاهلار، سلطانلار، خليفۀ لر اوُز حوُکمرانليق لارينا داوام وئرمئگ اوُچون مظلوم خبرسيز اينسانلاری دين سيلاحی ايلۀ آلداديب ،
اوُزمقصدلرينۀ چاتماق اوُچون ، اوُنلارين قانلارين توُکوب، سئس لرين بوُغوب، اوُجاغ لارين سوُندورموشلر.
آمما سوُنوندا اوُزلری دۀ محواوُلوب آرادان گئتديک ده ، جينايت لرلۀ دوُلوعمللری بشر تاريخيندۀ درين يارالارآچميشدير؛رحم سيز،جبّارحاکيملرين اينسانليغا اوُلان کينه لری قوُلايجاسيناسوُنوکمزميش دئمئک ! خستۀ روحلو وحشی حاکيم لرين کينۀ لری تکجۀ اينسان قانی توُکمئکلۀ ساکين لئشر!
گوُره سن ميليونلارلا اينسانلار نييۀ عوُمور بوُيو قئددار دوُشمانلارا باش ائييرلر؟ آلدانميش کوتلۀ نين گوُجو اوُلماسا ؛ هانسی مستبيد حاکيمييت دۀ قالا بيلر؟
مين ايللردن بوُ گوُنوموُزۀ قئدر بشر تاريخينۀ نظر سالديقدا گوُرونورکی ظاليم حاکيم لراوُز گوُجلرين نادان ، ساوادسيز ، دين خرافاتلارينا آليشميش کوُتلۀ لرين کوُرايطاعت لری سايۀسيندۀ جينايت لرينۀ داوام وئرميشلر، يوُخسا هئچ بير ييرتيجی حاکيم تک باشينا حاکيم اوُلا بيلمزدی ، آيدينليق ، عدالت ، اينسانليق قودورموش جللاد حاکيم لرين أن بوُيوک دوُشمانیدير؛ ظوُلموُن قانلی شئيطانليق يوُواسين تکجه ظوُلمدن جانا گئلميش کوُتله لرين بيرليگی ، بيرگه عصيانی ، ويران ائدۀ بيلر .
ايمپرياليستلری ؤ اوُنلارين « روُس ، اينگيليس » گوُنئی آذربايجان توُرک ميللتی، اوُزوُن ايللردننوُکرلری اوُلان فارس شوينيست لرينين قانلی سياست بازليقلاری ؤ باسغيلاری آلتيندا چيرپينيب ، قوُرتوُلوُشا جان آتميشيق ، آذربايجان توُرکلرينين قاراگوُنلری اينگيليس لرين پروريشوئريب يئتيشديرديگی ، ريضاخانی شاهليغا منصوب اتديکلری چاغدان باشلانير.
قاجاردرباريندا اوُزون ايللربوُيو يوُواسالميش ؤ يوُکسئک مقاملار صاحيبی اوُلان آنتی توُرک فارس شوينيست ريجاللاری ظاهيردۀ رياکارليقلا بيزيم اوُزوموزۀ گوُلسۀ لردۀ ! لاکين باطيندۀهئر زاماندا آذربايجان توُرکلرينين أن قئددار دوُشمانلاری اوُلموشلار.
فارس شوينيست ريجاللاری حاکيمييتی آذرباجان توُرکلری نين أليندن چيخارماق اوُچون دائمن فرصت آختاريرديلر. بو فرصت ريضاخانين ايش باشينا گئتيريلمۀ سی ايلۀ آللرينۀ دوُشدو ؤرئاللاشدی.
ائلۀ کی اينگيليسلرين ؤ روُسلارين گيزلی سياسی سازيشلری ؤ آنتی توُرک سياست لری نتيجۀ سيندۀ ( بوُلشويک روُسلار قوُزئيدۀ دموکراتيک آذربايجان دوُولتين ؤ گوُنئيدۀفارس راسيست حاکيمييتی ؤ اينگيليس فراماسوُن تشکيلاتی نين قانلی توُطئه سی ايلۀ شيخ محمد خيابانی دوُولتين يوُخ ائدرکن) آردينجا حاکيمييتی ألۀ کئچيرميش فارسلار ، اوُز هدفلری اساسيندا گوُنئی آذربايجاندا سياسی، ايجتيماعی، ايقتيصادی تخريباتا أل آتاراق ، خالقيميزی يوُخسوللوُقا ، آجليقا ، خستۀ ليکلرۀ اتنيک تميزلۀ مۀ سياستينۀ معروض قوُيوب ، يازيقميللتيميز گوُزلری ياشلا دوُلو اوُزدوُغما آنا يورد لارين ترک اتمئگۀ ، فارس بوُلگۀ لريندۀ چارۀ سيزليکلۀ کوُله لرتک ديدرگين حالدا ، ياشاماق آدی ايله سوُرونمئک مجبورييتيندۀقاليرلار.
تاريخين کئدرلی صحيفۀ لری بونا شاهيد ديرکی همان چاغدا ريضا خان نين قوُدورموش مأمورلاری آذربايجان کئندلريندۀ ، شهرلرينده يئرلی اهالی نين وار يوُخون نئجۀ قئددارجاسيناغارت ائديب ، ميللتيميزين تميز ناموسونا وحشی جئسينۀ تجاوزلارا أل آتيب ؤ سئل کيمی قانلارتوکموشلر! بئلۀ وحشی تجاوزکار طايفا ايلۀ نئجۀ بيرليکدۀ ياشاماق اوُلار؟
لاکين دوُنيا سياستی نين دئييشمۀ سی ايلۀ ريضاخانين 20 ايلليک قانلی بلالی ديکتاتورلوقو سوُنا چاتديقدا ، اوُقئددار مهتری شاهليقا منصوب ائدن أللر، اوُنو تحقيرائديجی شئکيلدهقوُندارما مقاميندان عزل ائيب سورگونه گوُندريب گئتديگی يئردۀ اوُنون چيرکين عوُمرونه سوُن قويورلار. بودوريادلارا نوُکرچيليگين سوُنو!
ريضاخان گئتديکدن سوُنرا ، اوُنون ظولملريندن جانا گئلميش ميللت اوُريدن سئوينيب شادليق اتسه ده آنجاق بوسئوينجين عوُمروآزاوُلور. چونکی ايمپرياليست قووه لرفرصتی أالدنوئرمه دن اوُنون خلف اوُغلو محمد ريضانی " شاهنشاه " آدلانديريب ! جللاد آتانين يئرينده اوُتور دورلار. دئمئک تکجه ظاليم دئيشيلير، ظولم اوُجاغی اوُلدوقوکيمی اوُزيئريندۀ قالير!؟
ريضاخان دوُورو سوُنا چاتارکن سياست ايجابی اوُلاراق ، اوُلکۀ دۀ نيسبی آزاد شرايط يارانير ، دوُنيانين اوُ گوُنکو سياسی شرايطی نئدنيلۀ ، آذربايجان ميللتی اوُزسرنوشتينه حاکيماوُلماق اوچون ، گئنيش ميللی فعالييته باشليير.
دوُنيادا اوُد يانديران فاشيسم،نهايت اوُز يوُواسيندا بوُغولوب تسليم اوُلور. محاربه سوُنا چاتديقدا ميللت لرسئوينرئک راحات نفس آليرلار، ( 1324 ش 1945 م ) ايلدۀ گونئی آذربايجانميللتی ايسۀ سيد جعفرپيشه وری نين رهبرليگی ايله 12 شهريور قوُرولتاييندان سوُنرا ، 1324 ينجی ايلين 21 آذر آييندا ، آذربايجان خالقی بيرگۀ ايرادۀ ايلۀ ميللی قياما باشلييرؤ قيامسرعت له مووفقييت ألده ائدير.
آذرقيامی و اوُنون آردينجا قورولان ميللی دوولت مشروُطۀ اينقلابی ؤ خيابانی قيامينين داوامی اوُلاراق ميللتيميزين آرزوُ ؤ ميللی ايستکلريندان بيری ايدی، آمما آذربايجاندا ميللیحاکيمييتين قوُروُلماسی فارس شوينيسمی اوُنوُن باشيندا دوُران محمد ريضا پهلوی ؤ سوُلاله سی اوُلماقلا، ظاليم فئوداللار، مرتجع موُللا لارين خوُشوُنا گئلن حاديثۀ دئييردی ، بوُنا گوُرۀدۀ دورمادان مختليف توطئه لر، فيتنه لر يارادماقا باشلييرلار. فارس شوينيسمی نين حيله گر نمايندۀ سی اوُلان هم اوُزودۀ بوُيوک فئودال اوُلان قوام السلطنه ، شاه اوُردوسونون بوُيوک ،کيچيک سرکرده لری ، ايمپرياليست لرين يارديمی ايلۀ آذربايجانا هجوم پلانی حاضيرلييب، آردينجا يئردن ، گوُيدن قانلی هجوُملارا باشلييب ، ميللی حاکيمييتی داغيديب محواتمئگ اوُچون، قتل عاما باشلييرلار.
باشقا طرفدن مشهورتوُرک دوشمانی اوُلان" استالين ؤاوُنوُن ائلچيسی سادچيکوف" قوام سلطنۀ ايله سازيش ائديب ، آردينجا آذربايجان ميللتين آلی ، قولی باغلی تهران راسيسمينۀساتيرلار.بوچيرکين خئيانت و سازيش ميللتييميزۀ آرخادان وُورولان أن دهشتلی خئيانت خنجری ايدی .
مشروطۀ اينقلابی ، خيابانی قياميندان سوُنرا ، ميللی دوُولتين داغيلماسی نتيجۀ سيندۀ داها دهشتلی قانلی قاراگوُنلر باشلانير، هئله دۀ ميللتيمز اوُنون اتگيلريندن قوُرتارا بيمۀ ميشدير! بئلۀليکلۀ دۀ اوُن مينلرلۀ ايگيد فدائيلاريميز دسته دسته قتل عام اوُلونوب ، شهيد اوُلورلار.
موُللالارين فيتواسی ايلۀ خيلافت دوُوروندۀ اوُلدوقوکيمی توُرک اوُغلونون ديری ديری باشين کئسيب شاققالييب شهرلرده ، کوچه لرده نمايش وئريرلر. قادينلارا ، قيزلارا اوشاقلاراحئيوان کيمی تجاوز ائديرلر. حتی کورپه لری دۀ وحشی جئسينه اوُلدورورلر؛ زنجان فئوداللارينين مسلح قولدورلاری" ذولفقاری توفنگچيلری" شاهنشاهی قوشونون رحمسيز ؤسئچيلميش حيصه لری ايله بيرليکده "قتله شعاری" دئيب سوُی قيريما باشلييرلار.
هئچ قلم قادير دئيير فارس شوينيسمی نين يارادديقی اوُ بوُيوک قتل عام فاجعه سی نين بيرگوُشه سين يازا بيلسين ! نۀ يازيق کی هئلۀ دۀ فارس راسيست لری اوتانيب حئيا اتمۀ دن اوُ؟! نجات آذربايجان » بويوک وحشيگر ليک لرين آدين قويورلار
ايندی اوُخوياجاقينيز بوحکايه تکجه دنيزدن بير داملا کيمی اوُن مينلرلۀ قانلی ، کئدرلی حکايه لردن بيری دير. بونونلا بئله هئچ شوُبۀ يوخدورکی آذربايجان ميللتی نين يئنی نئسلی بوُگوُنکوُ چاغيميزدا جريان ائدن ميللی قوُرتوُلوُش ؤ آزادليق اوُغروُندا موجاديلۀ دۀ ظاليم لرۀ و ايشغالچی فارس شوينيست لرينۀ قارشی باشلاديقلاری شرفلی موباريزۀ ده ، نهايت بوُيوُک ميللی هدفۀ أل تاپاجاقلار . قورتولوش بايراقی غرور ايلۀ اوُجالديقدا ، وطن يوُلوندا ، آزادليق و ايستقلال يولوندا شهيد اوُلموش سانسيز حساب سيز بوتون شهيد اوُلموش قهرمانلاريميزين اولوخاطيره لری هرگوُن دوُنه دوُنه ياد اوُلونوب ، عزيزلئنيب ، اوجاليب گوُيلره قالخاجاق .
عشق اوُلسون آذربايجانين آزادليقی ، قورتولوشو و ميللی حاکيمييتی يوُلوندا شرفله جانلارين قوربان وئرن بوُيوک ، اوُنوُدوُلماز قهرمان وطن اوُلادلارينا
بو کیتابی ائندیرمک اوچون بو لینکه تیخلایین:
pes_Arab prs_Arab knc_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab